《包都谏谪官后旅寓举子喜赋》
明代·区大相

如何谪官日，气色满长途。少妇元名玉，佳儿遂捧珠。

兰徵何夕梦，蓬挂此时弧。桂发初盈月，驹生即过都。

恒言万事足，暂遣百忧无。去看车中载，归看膝下趋。

宦情穷亦喜，客舍滞仍娱。行灶传汤饼，邀予歌凤雏。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。